Simolin

Simolin on turkulainen kauppiassuku, jonka kaksi sukuhaaraa on aateloitu ja korotettu vapaaherralliseen arvoon Pyhässä saksalais-roomalaisessa keisarikunnassa.Osmo Durchman: Finska anor inom furstehus  Genos 5 (1934), s. 37-87Osmo Durchman: Kahden Serbian prinssin suomalaisista esivanhemmista  SSV 9(1925), s. 182-215 Nämä sukuhaarat tunnetaan nimellä von Simolin. Nuoremmat polvet ovat omaksuneet yhdistelmänimiä perittyään myös muita paronin ja kreivin arvoja. Eräs sukuhaara sai vuonna 1852 oikeuden käyttää Báthory-hallitsijasuvun kreivillisiä arvoja ja nimeä. Tämä haara tunnetaan nimellä von Simolin-Báthory. Toinen haara käyttää nimeä von Simolin-Wettberg. Suvun mukaan on nimetty von-Simolin-Straße Seeshauptin kaupungissa Baijerissa Saksassa.

 Suvun jäseniä 
 Matts Martinpoika Simola, turkulainen porvariVilho Selinheimo: Turun porvariston sukunimiä 1700-luvulla  SSV 9(1925), s. 87-145
 Mikael Jakobsson Simola (k.viimeistään 1705), turkulainen porvari Matts Martinpoika Simolan vävy
 Matias Simolin (1684–1753), kirkkoherra Tallinnan ruotsalais-suomalaisessa seurakunnassa (St. Michaelis), Mikael Simolan poika
 Carl Gustav Alexander von Simolin (1715–1777), venäläinen diplomaatti, Matias Simolinin poika, aateloitiin 19. kesäkuuta 1754
 paroni Alexander von Simolin vanhempi (1766–1832), Carl Gustaw von S:n poika
 paroni Alexander Heinrich von Simolin (1800–1871), runoilija, sukututkija, Alexander von S. vanhemman poika, paronitar Luise Marie von Wettbergin puoliso
 paroni Johann Georg Carl Alexander von Simolin-Wettberg (1836–1897), Alexander Heinrich von S:n poika
 paronitar Olga Alexandrine von Simolin (1886–1912), Johann von Simolin-Wettbergin tytär, ruhtinas Leo Wladislaw Nikolaus Radziwillin puoliso
 Johann Mathias von Simolin (1720–1799), venäläinen diplomaatti, Matias Simolinin poika, aateloitiin 19. kesäkuuta 1754
 Albin Simolin (1875–1942), suomalainen kirkkohistorioitsija ja professori
 vapaaherra Rudolf von Simolin-Báthory, saksalainen taidekeräilijä 

 Lähteet 

 Kirjallisuutta 
 Simolin, Alexander, Freiherr von: Stammtafeln des edlen Geschlechtes der Báthory von Simolin Berlin, 1855 
 Genealogisches Handbuch der baltischen Ritterschaften: Simolin

Luokka:Suomalaiset suvut
Luokka:Suvut
Luokka:Baltian aateli